10. Anlægsbevilling til udvidelse af Botilbuddet Harebakken i Hammel (Åben)
Tidl. politisk behandling
Forventet sagsgang
TM-U, SS-U, ØK, BY
Lovgrundlag
Servicelovens § 85 og §107
SAGENS INDHOLD
Byrådet skal i denne sag tage stilling til forslag om udvidelse af Botilbuddet Kirsten Clausen
ken i Hammel med byggeri af otte nye boliger og ombygninger af servicearealer i det 
eksisterende botilbud. Herudover skal der tages stilling til en anlægsbevilling på 10,5 mio. kr. (inkl. grund-
køb) samt finansieringen heraf. Endeligt skal Teknik- og Miljøudvalget tage stilling til entrepriseformen for 
det kommende byggeri. 
Partierne bag budgetaftalen for 2022-25 samt de partier, der efterfølgende har tilsluttet sig budgetaftalen, 
har i forbindelse med en drøftelse af Budget 2022-25 prioriteret, at forvaltningen påbegynder projektering 
af udvidelsen af Harebakken med henblik på at indhente tilbud i 2022. Udvidelsen af Botilbuddet Kirsten Clausen
ken indgik i budgetaftalen for 2022-25 med 9,1 mio. kr. 
På baggrund af udviklingen siden budgetvedtagelsen vurderes det aktuelt ikke realistisk, at projektet kan 
gennemføres inden for rammen på 9,1 mio. kr. For at sikre tilstrækkeligt budget til bygherreomkostninger 
og bygherreleverancer i form af inventar m.m. foreslås rådighedsbeløbet udvidet med 1,4 mio. kr., så det 
samlede anlægsbudget (inkl. grundkøb) udgør 10,5 mio. kr. 
Projektet omfatter en udvidelse af Botilbuddet Bruno Petersen med otte nye boliger, der skal anvendes til mid-
lertidige botilbud efter servicelovens § 107. 
I forbindelse med udvidelsen af botilbuddet omlægges desuden tre boliger (§ 107) til to akutboliger, perso-
nalefaciliteter samt et fællesrum til de nye beboere. Udvidelsen vil således medføre en nettoudvidelse med 
i alt fem §107 boliger. 
Med henblik på tilvejebringelse af et beslutningsgrundlag ifm. budgetprocessen i 2021 skitserede en admi-
nistrativ arbejdsgruppe et forslag til placering og indretning af de otte nye boliger samt ombygningerne af 
eksisterende faciliteter. Arbejdsgruppen består af ressourcepersoner fra Handicap og Psykiatri og Ejen-
domscentret. 
De nye boliger opføres som rækkehuse i to klynger af fire boliger. Boligerne opføres med tagpap, mursten 
samt øvrige robuste materialer og tilpasses det eksisterende byggeris arkitektur. I forbindelse med bygge-
riet af de nye boliger etableres 12 ekstra parkeringspladser. 
Boligerne opføres som et-rumsboliger (á ca. 40 m²) med egen indgang, bad og toilet, entre med skab, stue 
med tekøkken og soveplads. Fra boligen er der udgang til egen terrasse og udhus. Boligerne opføres i 
energiklasse A.
Skitseforslaget for den samlede udvidelse af Harebakken er vedlagt som bilag.
Teknik- og Miljøudvalget
8. juni 2022 16:00
Teknik- og Miljøudvalget
8. juni 2022  16:00
Sagsnr. EMN-2021-00700
DokID: 2631414
Zelma Bruun
Forslaget er disponeret således, at der er mulighed for at opføre yderligere otte boliger, såfremt dette øn-
skes på et senere tidspunkt. P.t. er der ikke aktuelle planer herom. 
For at sikre den hurtigst mulige gennemførsel af projektet og for at imødekomme den aktuelle situation på 
byggemarkedet, hvor der kan forventes leveranceproblemer, anbefales det, at udbuddet af byggeopgaven 
tilrettelægges med henblik på udbud i hovedentreprise. 
Det samlede byggeprojekt planlægges gennemført i 2023. Det vurderes, at der kan skabes større sikkerhed 
for leverancer af byggematerialer, hvis der afsættes god tid fra licitation til byggestart. Derfor er der indar-
bejdet en længere periode til byggeriet i den samlede tidsplan end forudsat ved budgetlægningen i 2022-
25. Forskydningen i projektets tidsplan betyder, at den forudsatte driftsbesparelse forskydes tilsvarende. 
Såfremt projektet vedtages efter denne tidsplan og entrepriseform, forventes de nye boliger at stå indflyt-
ningsklar medio 2024. Grundet den aktuelle markedssituation er den fastlagte tidsplan forbundet med no-
gen usikkerhed.
VURDERING
Baggrunden for at udvide Botilbuddet Bruno Petersen er, at den nuværende kapacitet ikke kan følge med 
efterspørgslen på midlertidige botilbudspladser med natdækning. Social og Sundhed vurderer, at udvidel-
sen bidrager til, at efterspørgslen efter midlertidige botilbudspladser kan imødekommes. 
Udvidelsen vil desuden bidrage til, at flere borgere med psykiatriske problematikker får tilbudt et midlertidigt 
botilbud i [adresse] i stedet for et lignende tilbud uden for kommunen. Herved får borgeren mu-
lighed for at forblive tæt på et kendt nærmiljø med familie, venner, uddannelse, fritidsaktiviteter mm. sam-
tidig med, at de fortsat får den rette støtte og hjælp. Desuden vil projektet give bedre mulighed for at tilbyde 
borgere i egen bolig mulighed for akutte overnatninger.
Det udvidede tilbud søges godkendt ved [adresse] til samme brede målgruppe som Botilbuddet 
Harebakken pt. er godkendt til. Derved vil tilbuddet efter udvidelsen fastholde sin brede appel, hvor de 
konkrete indsatser fortsat vil blive målrettet de enkeltes behov.
ØKONOMI
Det foreslås, at der afsættes et rådighedsbeløb på 10,5 mio. kr. i 2022 til udvidelse af Harebakken, og at 
rådighedsbeløbet finansieres af kassen.
Projektets samlede anlægsøkonomi opgjort på aktiviteter fremgår af nedenstående:
Aktivitet
Budget kr. 
Projekteringsudgifter
500.000
Håndværkerudgifter inkl. byggemodning, parkeringspladser, 
ude-arealer, byggepladsindretning og uforudsete udgifter mv.
6.700.000
Ombygninger af servicearealer i det eksisterende fælleshus
250.000
Tilslutningsbidrag
600.000
Færdiggørelse af projektering inkl. certificerede statikere og 
brandrådgivning
500.000
Internt rådgiverbidrag
215.000
Sussanne Ravn der bl.a. dækker bygherreleverancer, 
landinspektør, byggesagsomkostninger, forundersøgelser mv.
1.185.000
Grundkøb
550.000
Anlægsudgifter i alt
10.500.000
De eksisterende boliger på Harebakken er opført som støttet byggeri, hvor bl.a. grundværdien indgår i 
huslejeberegningen. De nye boliger opføres inden for samme matrikel som det støttede byggeri, og da de 
eksisterende ejerlejligheder afstår et areal til den nye bebyggelse, skal Favrskov Kommune erhverve et 
areal på ca. 3.600 m², hvoraf ca. 1.700 m² vil benyttes til etableringen af de otte nye boliger. Grundprisen 
er estimeret til 550.000 kr. Der er indregnet udgifter til arealerhvervelsen i projektets samlede anlægsbud-
get.
Med den foreslåede nettoudvidelse af Botilbuddet Bruno Petersen med fem pladser, vil det være muligt at 
tilbyde flere borgere et midlertidigt botilbud i [adresse]. Dette forventes at medføre en årlig drifts-
besparelse på køb af lignende tilbud uden for kommunen på ca. 3,9 mio. kr. årligt.
Besparelsen skal finansiere en øget driftsudgift for Botilbuddet Bruno Petersen på ca. 2,15 mio. kr. årligt, for-
ventet mindreindtægt ved salg af pladser på 200.000 kr. årligt samt afledte bygningsdriftsudgifter på ca. 
150.000 kr. årligt. Det forventes ikke, at der vil ske en stigning i [adresse] øvrige faste udgifter såsom 
ledelse og nattevagtsdækning. 
Den samlede nettodriftsbesparelse for handicap- og psykiatris bestillerbudget forventes herefter at udgøre 
ca. 1,4 mio. kr. årligt. Besparelsen er indarbejdet i budget 2022-25 med 350.000 kr. i 2023 og 1,4 mio. kr. 
årligt herefter.  Med den nye tidsplan kan besparelsen først realiseres medio 2024, hvorfor der søges til-
lægsbevilling til driften på 350.000 kr. i 2023 og 700.000 kr. i 2024. 
INDDRAGELSE
Den administrative arbejdsgruppe, der har arbejdet med skitseforslaget, suppleres med en medarbejderre-
præsentant fra Botilbuddet Bruno Petersen og en repræsentant fra Handicaprådet. Den administrative arbejds-
gruppe vil i samarbejde med en ekstern rådgiver viderebearbejde projektet. 
INDSTILLING
Direktøren for Social og Sundhed og Direktøren for Teknik og Miljø indstiller til Byrådet:
1.
At Byrådet godkender skitseforslaget for udvidelse af Harebakken med otte boliger og ombygninger i 
det eksisterende botilbud
2.
At Byrådet godkender en anlægsbevilling med tilhørende rådighedsbeløb på 10,5 mio. kr. i 2022. 
Rådighedsbeløbet finansieres af kassen 
3.
At Byrådet godkender en tillægsbevilling på 350.000 kr. i 2023 og 700.000 kr. i 2024 til finansiering 
af den lavere besparelse som følge af ny tidsplan
4.
At Byrådet godkender grundkøb til estimeret 550.000 kr.
5.
At Teknik- og Miljøudvalget godkender, at udbuddet af byggeopgaven tilrettelægges med henblik på 
udbud i hovedentreprise.
BESLUTNING
Teknik- og Miljøudvalget, 8. juni 2022
Fraværende: Ingen
Indstilles godkendt.
Bilag
1.
Skitseforslag, 17.5.2022, Udvidelse af botilbuddet Harebakken (2632308)
